text: Årets jern-klasse skal findes ved Karlsgårde 
  12 maj 2011 kl. 09.23
  I næste uge danner Karlsgårde Sø rammen om ?eksamen? i naturidræt.
  I den kommende uge danner Karlsgårde Sø rammen om ?eksamen? i naturidræt for 8. og 9. kl. elever fra Agerbæk og Sct. Jacobi Skole i Varde Kommune.
   
  Eleverne er i løbet af skoleåret blevet introduceret til alternativ idræt i naturen, og skal nu testes i hele ?pensum?. Vi har samlet disciplinerne i en konkurrence rundt om Karlsgårde Sø, og klasserne skal sammen vise at de nu mestrer: GPS, klatring, mountainbike og kano.
   
  Når alle klasser i løbet af ugen har vist, hvad de kan, kårer vi årets ?jernklasse?, fortæller  Morten Vinding og Lasse Frøkjær Madsen, der er tovholdere på breddeidrætsprojektet for NaturKulturVarde.
  